
	«Περί της ακριβής χώρας… »
Συναυλία για την 59η επέτειο

Ανακήρυξης της Ανεξαρτησίας της Κυπριακής Δημοκρατίας

στο Μέγαρο Μουσικής Αθηνών -Αίθουσα Δημήτρης Μητρόπουλος

Τρίτη 1η Οκτωβρίου 2019


Παρουσία του Πρέσβη της Κυπριακής Δημοκρατίας κ. Κυριάκου Κενεβέζου και πολλών προσωπικοτήτων, εκπροσώπων της πολιτικής, πνευματικής, πολιτιστικής και επιχειρηματικής ζωής της Ελλάδας, αλλά και εκπροσώπων ξένων διπλωματικών αποστολών, πραγματοποιήθηκε, την Τρίτη 1η Οκτωβρίου 2019 στο Μέγαρο Μουσικής Αθηνών - Αίθουσα Δημήτρης Μητρόπουλος, η συναυλία «Περί της ακριβής χώρας… », που διοργάνωσε η Πρεσβεία της Κυπριακής Δημοκρατίας, με την ευκαιρία της 59ης επετείου Ανακήρυξης της Ανεξαρτησίας και Εγκαθίδρυσης της Κυπριακής Δημοκρατίας.
Την εκδήλωση τίμησαν με την παρουσία τους, μεταξύ άλλων, ο Υπουργός Εξωτερικών της Ελληνικής Δημοκρατίας κ. Νίκος Δένδιας, η Υφυπουργός Παιδείας και Θρησκευμάτων κ. Σοφία Ζαχαράκη, οι βουλευτές κ. Σία Αναγνωστοπούλου, κ. Σοφία Βούλτεψη, κ. Βασίλης Κεγκέρογλου, και κ. Νίκος Παπαναστάσης, εκπρόσωποι κομμάτων, ο Γενικός Γραμματέας του Υπουργείου Εξωτερικών Πρέσβης κ. Θεμιστοκλής Δεμίρης, η Διευθύντρια του Διπλωματικού Γραφείου του Προέδρου της Δημοκρατίας κ. Μαρία Σολωμού, η Διευθύντρια του Διπλωματικού Γραφείου του Πρωθυπουργού της Ελλάδος Πρέσβης κ. Αλεξάνδρα Παπαδοπούλου και πολλοί Πρέσβεις.
Ομιλητής στην εκδήλωση ήταν ο Πρέσβης της Κυπριακής Δημοκρατίας κ. Κυριάκος Κενεβέζος.

Στη συναυλία τραγούδησαν οι καταξιωμένοι ερμηνευτές Βασίλης Λέκκας και Κώστας Χατζηχριστοδούλου. Συμμετείχε η Άντρια Σουρουλλά Θεοδώρου και οι μουσικοί, Ρία Αναστασίου (βιολοντσέλο), Κωνσταντίνος Μακαρίτης (φλάουτο), Βασίλης Παπαδόπουλος (μπουζούκι), Κώστας Χαλλούμας (κοντραμπάσο), Βασίλης Χατζηλούκας (κιθάρα). Στο πιάνο ο συνθέτης Βάσος Αργυρίδης ο οποίος είχε την καλλιτεχνική διεύθυνση της εκδήλωσης.

Η συναυλία πραγματοποιήθηκε με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας της Κυπριακής Δημοκρατίας. Χορηγός επικοινωνίας: ΕΡΤ. Επίσημος χορηγός αερομεταφορών: AEGEAN.

